ຊູດານ ຂໍຮ້ອງໃຫ້ຈີນ ຊ່ອຍແກ້ໄຂ ບັນຫາຂັດແຍ້ງ ເລື້ອງນໍ້າມັນ (ເບິ່ງວີດີໂອ)
ຊູດານ ຂໍຄວາມຊ່ອຍເຫລືອຈາກຈີນ ໃນການຊ່ອຍແກ້ໄຂ ບັນຫາຂັດແຍ້ງເລື້ອງລາຍຮັບ ຈາກນໍ້າມັນຂອງຕົນ ກັບຊູດານໃຕ້.
ຊູດານຂໍຮ້ອງຈີນໃຫ້ຊ່ອຍແກ້ໄຂບັນຫາຂັດແຍ້ງກັນທີ່ມີມາຕັ້ງແຕ່ດົນນານກ່ຽວກັບລາຍຮັບ ຈາກການຂາຍນໍ້າມັນກັບປະເທດຊູດານໃຕ້ທີ່ຫາກໍເປັນປະເທດເອກະລາດໃໝ່ໆ ຫລັງຈາກທໍາການພົບປະກັນທີ່ກຸງປັກກິ່ງໃນວັນອັງຄານມື້ນີ້ ທ່ານ Ali Ahmed Karti ລັດຖະມົນຕີຕ່າງປະເທດຊູດານ ກ່າວວ່າ ຊູດານຈະປຶກສາຫາລືກັບຄູ່ພາຄີອື່ນໆເຊ່ນກັນ ໃນຂະນະທີ່ຕົນພະຍາຍາມຍຸດຕິ ບັນຫາຂັດແຍ້ງກັນທີ່ຕົກຢູ່ໃນສະພາບບໍ່ໄປບໍ່ມານີ້ ຊູດານໃຕ້ໄດ້ຢຸດເຊົາຜະລິດນໍ້າມັນຂອງຕົນໃນເດືອນມັງກອນຜ່ານມາ ຫລັງຈາກກ່າວ ຫາຊູດານວ່າ ລັກນໍ້າມັນເປັນມູນຄ່າຫລາຍກວ່າ 800 ລ້ານໂດລາ ທີ່ສົ່ງນໍ້າມັນຜ່ານທໍ່ ລໍາລຽງນໍ້າມັນໃນພາກເໜືອຂອງຊູດານນັ້ນ ຮອງລັດຖະມົນຕີການເງິນຂອງຊູດານໃຕ້ ທ່ານ Marial Awou Yol ກ່າວໃນວັນຈັນ ວານນີ້ວ່າ ປະເທດຂອງທ່ານມີເງິນຕາຕ່າງປະເທດສໍາຮອງໄວ້ພຽງພໍທີ່ຈະກຸ້ມຕື່ມອີກ 1 ປີ ແຕ່ການຕັດການຜະລິດນໍ້າມັນລົງນີ້ ໄດ້ບັງຄັບໃຫ້ລັດຖະບານຕ້ອງຕັດຄ່າໃຊ້ຈ່າຍ ຂອງຕົນລົງແລະຕ້ອງຊອກຫາລາຍຮັບໃນຮູບແບບໃໝ່